Kortlys vir Sanlam-pryse 2013 bekend gemaak | SARIE
Annelie Ferreira	25 Februarie 2014
Kortlys vir Sanlam-pryse 2013 bekend gemaak	deur SARIE.com-span
Annelie Ferreira en Kabelo Duncan Kgatea is vanjaar weer finaliste vir die Sanlam-pryse vir Jeuglektuur.
Hulle was in 2011 die wenners van die Afrikaanse – en die Setswana kategorieë. Adeline Radloff en Jenny Robson is ook vorige wenners, wat nou weer finaliste is in die Englese kategorie.
Tafelberg en Sanlam kondig met opgewondenheid die finaliste vir vanjaar se Sanlam-pryse vir Jeuglektuur aan. Ses finaliste is in elk van die drie kategorieë – Afrikaans, Engels en Afrikatale – aangewys.Altesaam R54 000 is op die spel: R12 000 vir die wenner (goud) en R6 000 vir die naaswenner (silwer) in elke kategorie.
Jelleke Wierenga, van Orania
Maya Fowler, van Kaapstad
Dawie Louw, van Somerset Wes
Pieter Verwey, van Johannesburg
Annelie Ferreira, wat tans in Bristol, Wallis woon, en
Carin Krahtz, van Centurion.
Alastair Smurthwaite, van Johannesburg
Jenny Robson, van Maun, Botswana
Andrew Salomon, van Kaapstad
Andre Eva Bosch, van Kaapstad
Carolyn Morton, van Port Elizabeth en
Adeline Radloff, van Kaapstad.
Sipho R. Kekezwa (IsiXhosa), van Kaapstad
Tsireledzo Mushoma (Tshivenda), van Johannesburg
Olive Dineo Kekana (Sepedi), van Johannesburg
Mbongeni C. Mzimande (IsiZulu), van Port Shepstone
Dumisani Simon Hlatshwayo (IsiZulu) van Johannesburg
Kabelo Duncan Kgatea (Setswana), van Rustenburg.
Die wenners word in Oktober 2014 aangekondig en die wenboeke sal kort daarna op boekwinkelrakke en in e-boekformaat beskikbaar wees.
Die Sanlam-prys vir Jeuglektuur word elke twee jaar toegeken. Vanjaar was skrywers nie verplig om volgens ’n voorgeskrewe tema te skryf nie en daarom is baie opwindende en uiteenlopende manuskripte ontvang. Die wedstryd het ook vanjaar ’n rekordgetal Zoeloe-inskrywings ontvang.
Die manuskripte word anoniem beoordeel.